સજાતીય સંબંધોમાં માનનારાઓની દલીલ હોય છે કે વી આર બૉર્ન ધેટ વૅ. અમને ભગવાને જ એવા બનાવ્યા છે, શું કરીએ? આ દલીલનો આરોગ્ય નિષ્ણાતો જ ભાંગીને ભુક્કો કરી નાખે છે. આપણને અમેરિકાની જ દલીલો ગળે ઉતરે તેવું વાતાવરણ બુદ્ધુજીવીઓએ બનાવી નાખ્યું છે, તેથી હું પણ અમેરિકાના આરોગ્ય નિષ્ણાતોની જ વાત કરીશ. અમેરિકાની જૉન હૉપકિન્સ યુનિવર્સિટીના ડૉ. લૉરેન્સ મેયર અને ડૉ. પૉલ મૅકહ્યુનો ‘ધ ન્યૂ એટલાન્ટિસ’ નામની જર્નલમાં ‘સેક્સ્યુઆલિટી એન્ડ જૅન્ડર: ફાઇન્ડિંગ્સ ફ્રૉમ ધ બાયૉલૉજિકલ, સાઇકૉલૉજિકલ એન્ડ સૉશિયલ સાયન્સીસ’ નામનો એક અભ્યાસ પ્રગટ થયો છે. આ ડૉક્ટરોએ અનેક જિનેટિક્સ સહિત ‘બૉર્ન ધેટ વે’ના હાઇપૉથિસિસની સમજૂતીઓનો અભ્યાસ અને સમીક્ષા કરી પછી તારણ કાઢ્યું છે કે ભગવાન સજાતીયોને આવા ઘડીને મોકલે છે તે વાત ખોટી છે. સેક્સ્યુઅલ ઑરિએન્ટેશન જીન્સ (જનીન)માં જ હોય છે તે વાત પણ ખોટી છે. અને જો કુદરતી રીતે જ તેઓ ‘આવા’ જન્મ્યા હોય તો આખી જિંદગી તેમનું વલણ ‘આવું’ જ રહેવું જોઈએ ને. પરંતુ તેમ નથી થતું. આનો અર્થ એ કે તેમનું બાળપણમાં શોષણ થયું હોય, મોટા થઈને સેક્સ્યુઅલ પ્રેફરન્સ બન્યા હોય તેના આધારે તેમનું સેક્સ્યુઅલ ઑરિએન્ટેશન ઘડાય છે જે બદલાય પણ છે.